**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. |  Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009. gada 22. decembra noteikumu Nr. 1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 5. punktu un ņemot vērā Zemkopības ministrijas sagatavoto informatīvo ziņojumu par finansiālā nodrošinājuma nepieciešamību Lauku atbalsta dienesta informācijas sistēmu izmaiņām un attīstībai. Latvijai ir pilnā mērā jānodrošina Lauku atbalsta dienesta informatīvo sistēmu (turpmāk - LAD IS) uzturēšana un pilnveidošana saskaņā ar ES noteikto regulējumu, lai ik gadu noadministrētu un lauksaimniekiem pilnā apjomā un savlaicīgi izmaksātu ES un valsts atbalsta pasākumu maksājumus. LAD IS klientu saskarni elektroniskā pieteikšanās sistēmā (turpmāk - EPS) lieto vairāk nekā 72 000 lietotāju. LAD IS nodrošināja ES un valsts atbalsta maksājumu administrēšanu un izmaksas 2,9 miljardu EUR apmērā iepriekšējā plānošanas periodā no 2004.-2013.gadam. Kārtējā ES fondu plānošanas periodā no 2014.-2020.gadam paredzēts administrēt un izmaksāt 3,2 miljardi EUR. Katru gadu LAD administrē un veic izmaksas vairāk nekā 500 miljoni EUR apmērā. Eiropas Komisija, turpinot kopējās lauksaimniecības politikas vienkāršošanas procesu, periodiski veic izmaiņas ES likumdošanā, kā, piemēram, mainīt zaļināšanas maksājuma aprēķina metodi un paredz izmaiņas pārbaužu uz vietas veikšanas kārtībā, kā rezultātā nepieciešamas arī izmaiņas atlases algoritmā, atskaitēs EK un kontroles ziņojumā. Tāpat arī Eiropas Komisija nepārtraukti sniedz skaidrojumus par jaunajā plānošanas periodā ieviesto pasākumu īstenošanas atbilstību ES likumdošanai un tādēļ, lai nodrošinātu godīgu un likumīgu atbalsta izmaksu, tai skaitā novērstu atbalsta nosacījumu apiešanas un krāpšanās gadījumus, ir pilnveidota virkne prasību nacionālajā likumdošanā.Visas šīs izmaiņas atstās būtisku ietekmi uz LAD IS, jo ir nepieciešamas izmaiņas pieteikumu administrēšanas, gan aprēķinu veikšanas, gan finanšu uzskaites moduļos. Nodrošinot minētās izmaiņas, Latvijai būs iespējams korekti un savlaicīgi veikt ELGF, ELFLA un EJZF atbalsta pasākumu administrēšanu un izmaksu, saņemot atpakaļ no Eiropas Komisijas ELGF un ELFLA Eiropas Savienības līdzfinansējuma daļu, kas ikgadēji nodrošina to, ka Latvijas valsts budžetā tiek atgriezts finansējums vairāk nekā 80 % no lauksaimniekiem izmaksātā finansējuma apjoma dažādos atbalsta maksājumos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | LAD IT sistēmu uzlabošanai un uzturēšanai papildus kopsummā nepieciešami 599 820 *euro* periodā no 2018.–2020. gadam. Savukārt jau 2017. gadā nepieciešami papildus 119 984 *euro* no budžeta programmas 02.00.00 „Līdzekļi neparedzētiem gadījumiem”. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību,** **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un ES atbalsta saņēmēji un potenciālie atbalsta saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | LAD IS uzturēšana un pilnveidošana pamatā sniedz priekšrocības un ieguvumus lauksaimniekiem, jo tiek vienkāršota pieteikšanās sistēma, nodrošinot precīzāku iesniegumu aizpildīšanu, kā arī vienkāršākas iesnieguma precizēšanas un labošanas iespējas. Tāpat tiek nodrošināta likumīga atbalsta izmaksa, novērsti atbalsta nosacījumu apiešanas un krāpšanās gadījumu un efektīva un savlaicīga atbalsta administrēšana, lai lauksaimnieks pēc iespējas ātrāk var saņemt atbalsta maksājumus un ik gadu samazinās piemērojamo sankciju īpatsvars. |
| 3. | Administratīvo izmaksu monetārs novērtējums | Projektā ietvertie nosacījumi neradīs jaunus obligātos informācijas sniegšanas pienākumus lauksaimniekiem un nepalielinās esošo informācijas sniegšanas prasību apjomu lauksaimniekiem.Lauksaimniekiem netiks uzlikts papildu administratīvais slogs un neradīsies administratīvās izmaksas.LAD IS pielāgošanas izmaksas Kopējās lauksaimniecības politikas (KLP) reformu ieviešanai sastāda: 119 984 *euro* 2017. gadā. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts** **budžetu un pašvaldību budžetiem** |
| **Rādītāji** | **n-tais gads****2017.gads** | **Turpmākie trīs gadi *(euro)*** |
| **n+1 (2018.gads)** | **n+2** **(2019.gads)** | **n+3****(2020.gads)** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 119 984 |  |  |  |
| 2.1. valsts pamatbudžets | 0 | 119 984 |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -119 984 | 0 | 0 | 0 |
| 3.1. valsts pamatbudžets | 0 | -119 984 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| +119 984 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav nepieciešams  |
| 6.1. detalizēts ieņēmumu aprēķins | Projekts šo jomu neskar. |
| 6.2. detalizēts izdevumu aprēķins | LAD informācijas sistēmu izmaiņu izmaksas 119 984 *euro*:Izmaksu summa ir aprēķināta pamatojoties uz LAD informācijas sistēmu (LAD IS) izstrādes ārpakalpojuma vidējo izmaksu līmeni.Vidēji 1 cilvēkdienas izmaksas: 1 stundas vidējā izmaksa 33,75 *euro* \*8 =270 *euro.*270 *euro* + 21% PVN- 56.70 *euro* = 326,70 *euro*Informācijas sistēmu izstrādei nepieciešamas 182 cilvēkdienas (c/d) 182\* 326,7 euro= 59 459 euroDatu bāzes vadības sistēmu licences (ORACLE, datu noliktavas Oracle BI (Oracle Business Intelligence, MobileIron) 60 525 *euro*. |
| 7. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. LAD IT sistēmas uzturēšanai un uzlabošanai kopsummā papildus nepieciešami 599 820 *euro* periodā no 2018. – 2020.gadiem. |

*Anotācijas IV, V, VI un VII sadaļa –* projekts šo jomu neskar.

Zemkopības ministrs J.Dūklavs

Zemkopības ministrijas valsts sekretāre D.Lucaua

Kromāne 67027671

ilona.kromane@zm.gov.lv